LGBT

Ang **LGBT** ay *inisyal* na nagsasamang tumutukoy sa mga taong "lesbiyana, gay (bakla), biseksuwal, at mga transgender". Ginagamit na ito simula pa noong dekada '90, na hango sa inisyal na "**LGB**", at upang palitan ang pariralang "pamayanan ng mga bakla", na ginamit noong dekada '80, na kung saan  marami sa napapaloob sa komunidad ang nadama na hindi ito ang tumpak na kumakatawan sa kanila o sa sinuman na tinutukoy nito.

Ang katagang LGBT ay inilaan upang bigyang-diin ang *pagkakaiba-iba ng pagkakakilanlan base sa seksuwalidad at pangkasariang kultura* na kung minsan ay ginagamit upang tingnan ang kahit sino na *hindi heterosekswal* sa halip na eksklusibo sa mga tao na homoseksuwal, biseksuwal at transgender.).

Hindi lahat ay sang-ayon sa inisyalismong ito.  Sa isang banda, ang ilang mga *intersex* na nagnanais na sumama sa grupo ng LGBT ay iminumungkahi ang pagdadagdag ng isa pang titik I sa inisyal "LGBTI" (naitala mula noong 1999 ).

Homoseksuwal ang unang katagang ginamit, ngunit sinasabing may negatibo itong konotasyon kaya't pinalitan ng *homophile* noong dekada 1950s at 1960s, at sa kinalaunan ay ginamit ang salitang “gay” noong dekada 70. Nang ang mga lesbyan ay lumabas para magkaroon ng isa pang pagkakakilanlan ang pariralang *gay at lesbian* ang naging mas karaniwang ginamit. Ang pagkakapantay-pantay ay isang pangunahing layunin para sa mga peminismong-lesbyan, pagkakaiba ng mga tungkulin ng lalaki at babae o *Butch* at *femme* ay tiningnan bilang patriyarkal. Ang mga peminismong-lesbyan ay tinutulan ang *gender role play* na lumalaganap sa mga bar, pati na rin ang pagtinging tsowinisma  ng mga bakla. Maraming peminismong-lesbyan ang tumanggi sa pakikipag-trabaho sa mga bakla, o sa kanilang mga dahilan. Ang mga lesbyan ang may pagtinging essenyalista na naniniwalang sila ay ipinanganak na homoseksuwal at ang salitang lesbyan ay kataga upang tukuyin lamang ang sekswal atraksiyon, madalas na itinuturing silang separatista, sinasabing ang mga opinyon ng peminismong-lesbyan ang pumipinsala sa mga panukala ng mga karapatang pang-bakla. Ito ay sinundan ng pag-usbong ng mga biseksuwal, transgender na naghahanap din naman ng pagkakakilanlan sa komunidad. Iniisip nila na ang transgender ay tinatakasan lamang ang stereotypes at ang mga biseksuwal ay simpleng bakla o tomboy na babae na takot lumabas at ihayag ang kanilang mga tutuong pagkakakilanlan. Noong dekada 90 naging pangkaraniwan na itong kataga ng mga bakla, lesbyan, biseksuwal at transgender na may pantay na respeto sa kilusan.

## Uri at terminolohiya
 noong 2007 sa Buenos Aires na inorganisa ng Argentine Federacion ng mga LGBT na makikita ang akronim na *LGBT* sa mga watawat ng grupo (sa kanan na itaas ng tao sa larawan)]]

Maraming uri na umiiral kasama na ang pagiba-iba ng ayos ng mga titik ng LGBT o GLBT ngunit ito ay ang pinaka-karaniwang kataga at karamihan sa mga madalas na makikita sa kasalukuyang paggamit. Sa LGBT o GLBT maaari ring isama ang mga karagdagang "Q" s para sa "queer" or "questioning"  (kung minsan ay may kasamang tandang pananong) (halimbawa, "LGBTQ", "LGBTQQ", o "GLBTQ ?"). Sa iba pang mga pag-uuri ay maaaring magdagdag ng "U" para sa "unsure"; "C" para sa "curious"; "I" para "intersex"; "T"para sa "transsexual" o "transvestite"; "T", "TS", o "2" para sa "Two-spirit person"; "A" o "SA" para sa "straight allies"; "A" para sa "asexual". Ang ilan ay maaari ring magdagdag ng "P" para "pansexuality" o "polyamorous", at "O" para sa "others". Ang ayos ng mga titik ay hindi alinsunod sa isang pamantayan, sa karagdagan sa mga pagkakaiba-iba sa pagitan ng mga posisyon ng unang titik na "L" o "G", ang mga nabanggit at mga hindi pangkaramiwang titik, kung gagamitin ay maaaring lumabas sa halos anumang order. Ang mga tuntuning panseksuwal, omniseksuwal, "fluid" at "queer-identified" ay kinilala at itinuturing na kabilang sa mga katagang biseksuwal. Gayon din, ang mga tuntuning "transsexual" at "intersex" ay itinuturing ng ilang na kabilang  sa katagang "transgender" bagaman maraming transeksual at intersex tao dito (para sa iba't ibang dahilan). "MSM" (i.e. "men who have sex with men" ) ay ginagamit *clinically* upang ilarawan ang mga taong nagkaroon ng sekswal na karanasan sa ibang tao na walang pagsangguni sa kanilang oryentasyong sekswal.
 
Ang isang parirala ipinakilala noong 2000s, "minority sexual and gender identities" ("MSGI"), na ginagamit upang isama ang lahat ng mga titik at acronyms upang makahanap ng paraan sa karaniwang paggamit. Ang magazine *Anything That Moves* ay lumikha ng akronim na FABGLITTER (mula sa salitang *Fetish* katulad ng *BDSM lifestyle community*,* Allies or poly-Amorous , Bisexual, Gay, Lesbian, Intersexed, Transgender, Transsexual Engendering Revolution or inter-Racial attraction*) , bagaman ang kataga na ito ay hindi lumaganap.

Isa pang akronim ang umusbong, ito ay **QUILTBAG**, halaw sa salitang ***Q**ueer/**Q**uestioning, **U**ndecided, **I**ntersex, **L**esbian, **T**rans, **B**isexual, **A**sexual, **G**ay*. Muli, ito ay hindi pangkaraniwang termino. Isa pang katulad nito, ang 'LGBTetc' o 'LGBTQetc' ay ginagamit na din sa ibang mga lugar upang isama ang lahat.

### Terminolohiya
[thumb|261x261px|Ang anim na banda ng bahaghari na rumerepresenta sa komunidad ng [LGBT]]
thumb|Ang bawat watawat na sumisimbolo sa LGBTQIA++.
Ang komunidad ng **LGBT** o **LGBTQIAPP+** ay isang komunidad na bumubuo sa mga LGBT. Nabuo ang katagang LGBTQIA+ dekadang 2000's, ang mga seksuwal oryentasyon na naidagdag sa katagang LGBT. Ang (**L**esbian, **G**ay, **B**isexual, **T**ransgender, **T**ransexual, **Q**ueer, **Q**uestioning, **I**ntersex, **A**lly (straight), **A**sexual, **P**ansexual.)

Iba iba ang akronim na sumisimbolo sa kataga ng **LGBT** maari ring tawaging **GLBT**, **GLTB** o mga nadagdag na **LGBTQIAAP+**, Ang mga titik ay naihahanay sa mga kategoryang halimbawa: Heteroseksuwalidad (Straight ally, Asexual), Homoseksuwalidad (Lesbian, Gay), Biseksuwalidad (Bi, Poly, Omny, Pan sexuals) at Transeksuwalidad (Transgen, Transexual).

#### Kategorya ng kasarian
## Kritisismo
 noong 2007, ay hindi nais mabansagan ang kanilang sarili bilang mga *hindi-heterosekswal* subalit sinasama sila doon ng mga mananaliksik dahil sa iba't ibang mga kadahilanan.]]

Ang mga termino ng LGBT o GLBT ay hindi sang-ayon sa lahat ng tao. Halimbawa, ang ilan ay nagsasabing ang transgender at transekswal ay may layunin na hindi pareho sa layunin ng *lesbian, gay, bisexual* (LGB). Ang argumentong ito ang sentro ng ideya na ang transgender at *transsexuality* may kinalaman sa pagkakakilanlan sa kasarian o unawa ng isang tao ng pagiging lalaki o babae ng walang pagtatangi sa kanilang sekswal na oryentasyon..

Kaiba sa nabanggit na sitwasyon, maliwanag sa mga paniniwalang "lesbian & gay separatism", na nagdidiin na ang mga lesbyan at bakla ay mga tao gumagawa (o ang dapat gumawa) ng isang komunidad na natatangi at hiwalay sa ibang mga grupo, karaniwang kasama na dito ang LGBTQ. Habang hindi pa sapat ang bilang o organisasyon para matawag na isang kilusan, ang mga separatista ay isang mahalaga, bocal, at aktibong elemento ng komunidad ng LGBT. Sa ilang mga kaso ng mga separatista, tinatanggi nila ang pagkakaroon o karapatan-sa-pagkakapantay-pantay ng mga may di-monosekswal na oryentasyo at ng *transsexuality*.
[thumb|261x261px|Ang anim na banda ng bahaghari na rumerepresenta sa komunidad ng [LGBT]]
Maraming tao ang naghanap ng iba pang pangkalahatang termino upang palitan ang mga umiiral na iba't ibang daglat. Ang "Queer"  ay sinasabing maraming negatibong konotasyon kabilang na dito ang uyam at mga insulto ngunit patuloy pa rin ang paggamit sa katagang ito. Ang salitang "rainbow" ay may konotasyon na pagpapabalik *hippies, New Age movements,* at mga organisasyon tulad ng Jesse Jackson's Rainbow / PUSH Coalition sa Estados Unidos.

Ang pangkalahatang representasyon ng "komunidad ng LGBT " o "komunidad ng LGB" ay hindi gusto ng ilang mga lesbyan, bakla, biseksuwal, transgender, pati na rin ang mga *ontologists*. Ang ilan ay hindi makasunod sa o aprubahan ng mga pampolitika at panlipunang pagkakaisa, at bisibilidad at karapatang pantaong kampanya na pangkaraniwang kasama sa mga pagdiriwang at martsa ng mga bakla. Sa aklat na Anti-Gay, 1996, isang koleksiyon ng mga sanaysay na inedited ni Mark Simpson, ang konsepto ng isang 'one-size-fits-all' pagkakakilanlan batay sa LGBT *stereotypes* ay tinuligsa dahil sa mga katangiang inilabas nito na nakakapag-pababa ng individualismo ng isang LGBT .

## Maaari ring tingnan
* Asexual
* Attraction to disability
* Bisexual community
* Closeted
* Coming out
* Fetish culture
* Gay neighborhood
* Kasarian
* Katauhang pangkasarian
* Gynephile
* LGBT marketing
* LGBT rights opposition
* LGBT retirement issues
* List of LGBT publications
* List of LGBT-related organizations
* List of transgender-related topics
* Queer theology
* Queer theory
* Petisismong seksuwal
* Transvestite o crossdressing

## Mga sanggunian
## Pangkalahatang sanggunian
* The LibraryThing Blog. Tags again: GLBT vs. LGBT. Published online.
* Safe Schools Coalition. Glossary. Published online.
* Religious Institute. "Time to Seek" Definitions. Published online.
* Stahl, S. Sorting the Alphabet Soup of Sexual Orientation and Identity: a Guide to LBGT Sources. Published online.

## Mga panlabas na link
*
*
*GLBTQ &nbsp;— Gay, lesbian, bisexual, transgender, queer encyclopedia
* GayLGBT.com 
* Nonprofit Research Collection on LGBT Youth Published on IssueLab
* University of Wolverhampton's student LGBT society 
* Directory of U.S. and international LGBT Community Centers 
* LGBT Network (Europe) 
* American Psychological Association's Lesbian, Gay, Bisexual and Transgender Concerns Office
*Genderguide -powerpoint presentations explaining the acronym, and the differences between sex, gender and sexual orientation

Kategorya:LGBT
Kategorya:Seksuwalidad